Suku Sunda
Suku Sunda adolah kalompok etnis nan barasa dari bagian barat pulau Jawa, Indonesia, jo istilah Tatar Pasundan nan mancakuik wilayah administrasi provinsi Jawa Barat, Banten, Jakarta, Lampung, jo wilayah barat Jawa Tengah (Banyumasan). Suku Sunda marupokan etnis kaduo tagadang di Indonesia. Sakurang-kurangnyo 15,2% panduduak Indonesia marupokan urang Sunda. Jikok Suku Banten dikategorikan sabagai sub suku Sunda mako 17,8% panduduak Indonesia marupokan urang Sunda. Mayoritas urang Sunda baagamo Islam, akan tetapi ado juo sabagian ketek nan baagamo kristen, Hindu, jo Sunda Wiwitan/Jati Sunda. Agamo Sunda Wiwitan masih batahan di babarapo komunitas padesaan suku Sunda, sarupo di Kuningan jo masyarakaik suku Baduy di Lebak Banten nan bakarabaik dakek jo dapek dikategorikan sabagai suku Sunda.
Jati diri nan mampasatukan urang Sunda adolah bahasonyo jo budayonyo. Urang Sunda dikenal punyo sifat optimistis, ramah, sopan, jo riang.[2] Urang Portugih mancatat dalam Suma Oriental baso urang Sunda basifat jujur jo bagak. Urang Sunda juo adolah nan partamo kali malakukan hubuangan diplomatik sacaro sajajar jo banso lain. Sang Hyang Surawisesa atau Rajo Samian adolah rajo partamo di Nusantara nan malakukan hubuangan diplomatik jo banso lain pado abaik ka 15 jo urang Portugih di Malaka. Hasia dari diplomasinyo dituangkan dalam batu basurek Pajanjian Sunda-Portugal. Babarapo tokoh Sunda juo manjabaik Mantari jo panah manjadi wakil Presiden pado kabinet RI.
Disampiang prestasi dalam bidang politik (khususnyo pado awal maso kamardekaan Indonesia) dan ekonomi, prestasi nan cukuik mambanggakan adolah pado bidang budayo yaitu banyaknyo panyanyi, musisi, aktor, jo aktris dari etnis Sunda, nan punyo prestasi di tingkek nasional, maupun internasional.[3]
Rujuakan[suntiang | suntiang sumber]
- ^ Kewarganegaraan, Suku Bangsa, Agama dan Bahasa Sehari-hari Penduduk Indonesia Hasil Sensus Penduduk 2010. Badan Pusat Statistik. 9 Mai 2011. ISBN 9789790644175. http://sp2010.bps.go.id/files/ebook/kewarganegaraan%20penduduk%20indonesia/index.html.
- ^ Sundanese Culture
- ^ Rosidi, Ayip. Revitalisasi dan Aplikasi Nilai-nilai Budaya Sunda dalam Pembangunan Daerah.
sun_Latn min_Latn min_Latn min_Latn min_Latn zsm_Latn eng_Latn ace_Latn